**Molėtų rajono savivaldybės taryba**

**SPRENDIMAS**

**DĖL SAVIVALDYBĖS NEKILNOJAMOJO TURTO NURAŠYMO IR likvidavimo**

2019 m. vasario 21 d. Nr. B1-46

Molėtai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2, 6 dalimis, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 9.4, 13.1.1 papunkčiais, atsižvelgdama į Molėtų rajono savivaldybės administracijos direktoriaus 2019 m. vasario 12 d. įsakymą Nr. B6-131 „Dėl savivaldybės turto pripažinimo netinkamu (negalimu) Molėtų rajono savivaldybės funkcijoms vykdyti“,

Molėtų rajono savivaldybės taryba nusprendžia:

1. Nurašyti pripažintą netinkamu naudoti dėl fizinio ir funkcinio (technologinio) nusidėvėjimo Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nekilnojamąjį turtą, esantį Molėtų r. sav. Luokesos sen., Ažubalių k., Lankų g. 18:
	1. gyvenamąjį namą (registro Nr. 90/75671, unikalus Nr. 6291-9001-0010, plane pažymėta 1A1m). Pastato įsigijimo vertė – 1381,20 Eur, likutinė vertė 2019 m. vasario 1 d. – 1003,13 Eur;
	2. ūkinį pastatą (registro Nr. 90/75671, unikalus Nr. 6291-9001-0042, plane pažymėta 4I1ž). Pastato įsigijimo vertė - 370,83 Eur, likutinė vertė 2019 m. vasario 1 d. – 269,32 Eur;

1.3. kitą inžinierinį statinį – kiemo statinį - išvietę (registro Nr. 90/75671, unikalus Nr. 6291-9001-0064). Statinio įsigijimo vertė – 16,84 Eur, likutinė vertė 2019 m. vasario 1 d. – 12,23 Eur.

 2. Įpareigoti Molėtų rajono savivaldybės administracijos direktorių organizuoti 1 punkte nurodyto turto likvidavimą teisės aktų nustatyta tvarka.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Stasys Žvinys